Obligatorisk Modul 2: **Kvalitetsudvikling og dokumentation**

ECTS: 10 point

Prøveform: Mundtlig prøve på baggrund af synopsis

Modulet har fokus på at bidrage til sikkerhed, kontinuitet og kvalitet i det social- og sundhedsfaglige arbejde i social- og sundhedspraksis. Den studerende tilegner sig kompetencer til at analysere, dokumentere, kvalitetsudvikle og evaluere praksisnære problemstillinger med henblik på at kunne opstille, understøtte og implementere konkrete løsningsforslag i samarbejde med patient, borger, pårørende og samarbejdspartnere på tværs af fag og sektorer.

Indhold:

Teori og metode der knytter sig til følgende temaer:

* Kvalitetsmål- kvalitetssikring- og kvalitetsudvikling i et organisatorisk, fagligt og patient/klient og borgeroplevet perspektiv.
* Analyseredskaber og observationsmetoder.
* Dokumentations- og evalueringsmetoder og modeller.
* Læring- koblings og handlekompetencer i relation til dokumentation og kvalitetsudvikling.
* Patient/klient/borgerforløb- sammenhængende forløb i et teoretisk, klinisk og organisatorisk perspektiv.
* Patient/klient/borgerforløb som omdrejningspunkt for kvalitetsudvikling og kvalitetssikring.
* Faglighed- tværfaglighed- tværsektoriel samarbejde.

Læringsmål

Viden og forståelse

* Den studerende skal have viden om og forståelse for konkrete analyseredskaber og observationsmetoder der bidrager til kvalitetsudvikling
* Den studerende skal have viden om og forståelse for dokumentationens vigtighed i forhold til evaluering, kvalificering og udvikling af de sociale – og sundhedsfaglige indsatser
* Den studerende skal have viden om og forståelse for begreberne kvalitetsmål, kvalitetssikring og udvikling set både fra en organisatorisk, fagligt og borger/patientoplevet perspektiv
* Den studerende skal have viden om og forståelse for læring som en del af kvalitetsudviklingen af praksis
* Den studerende skal have viden om og forståelse for handlekompetencerne som en forudsætning for kvalitetsudvikling

Færdigheder

* Den studerende skal kunne anvende centrale analyseredskaber og observationsmetoder der bidrager til dokumentation og kvalitetsudvikling af praksis i social- og sundhedsvæsenet
* Den studerende skal kunne anvende centrale metoder og redskaber til i konkrete praksissituationer at bidrage til udviklingsprocesser
* Den studerende skal kunne anvende og formidle ny viden omkring dokumentation, evaluering og kvalitetsudvikling af praksisnære problemstillinger til borgere/patienter, pårørende og kollegaer

Kompetencer

* Den studerende skal kunne håndtere udviklingsorienterede situationer inden for dokumentation, evaluering og kvalitetsudvikling af sundhedspraksis og egen praksis
* Den studerende skal have handlekompetence til aktivt fagligt og tværfagligt at deltage i et professionelt samarbejde, der bidrager til kvalitetsudvikling
* At den studerende opnår kompetencer til at skabe rammer for koordinering, samarbejde og kommunikation på tværs af forskellige sektorer med henblik på at understøtte patienter, klienter, borgere og pårørende i deres oplevelse af sammenhæng.

Forståelse af patientforløb- betydningen af et sammenhængende patientforløb i et teoretisk, klinisk og organisatorisk perspektiv på tværs af fag og sektorer og patientforløb som omdrejningspunkt for kvalitetsudvikling og kvalitetssikring